Talo tarjosi lomallemme kaikki tarvittavat mukavuudet, upeat maisemat ja aidon Pattin kyläympäristön. Talvikuukausista huolimatta nautimme auringossa kylpevästä maisemasta ja meren läheisyydestä lähes kolmen viikon ajan. Enimmillään meitä oli majoittuneena 7 henkeä, jolloin käytössä oli myös alakerran vuodesohva. Talo oli lämmin ja kotoisa, liinavaatteet ja kylpyhuoneet moitteettomat. Maisemat yläkerran makuuhuoneiden parvekkeilta ovat unohtumattomat. Saimme nopeasti vastaukset kaikkiin kysymyksiin sekä ennen saapumista että lomamme aikana. Isäntien paikalliset vinkit olivat huippuja! Lähistölläkin on runsaasti tekemistä ja näkemistä, ja oman auton lisäksi Pattista voi helposti lähteä myös junalla länteen Palermoon tai itään Messinaan. Voimme suositella taloa kaikille omatoimista ja kotoisaa kohdetta etsiville.